पटना। राज्य में पिछले 1 वर्षों से शराबबंदी कानून लागू है। फिर भी चोरी छुपे बिहार में शराब की तस्करी हो रही है। पुलिस की मुस्तैदी के बावजूद बिहार के बॉर्डर इलाके से बिहार में शराब पहुंचती है और लोग शराब के नशे में मदहोश रहते हैं। ताजा मामला बिहार के समस्तीपुर जिले में प्रकाश में आया है जहां रोसरा थाना के बड़ी दुर्गा स्थान स्थित मिठाई की दुकान में शराब पी रहे लोजपा के रोसड़ा नगर अध्यक्ष सुमित कुमार मिश्र एवं उनके सहयोगी सुरेश झा को पुलिस ने गिरफ्तार किया गया है। गिरफ्तारी के बाद पुलिस उनसे पूछताछ कर शराबबंदी कानून के तहत मामला दर्ज करते हुए जेल भेजने की तैयारी कर रही है।